[pic] | EUROPA-KOMMISSIONEN |

Bruxelles, den 14.6.2010

KOM(2010)312 endelig

2010/0170 (NLE)

Forslag til

RÅDETS BESLUTNING

om fastsættelse af de finansielle bidrag, medlemsstaterne skal betale til Den Europæiske Udviklingsfond (2. tranche 2010)

BEGRUNDELSE

I overensstemmelse med artikel 57, stk. 3, i finansforordningen vedrører dette forslag:

anden tranche af bidraget for 2010 ("n+1" efter den i denne artikel nævnte faste procedure).

I overensstemmelse med finansforordningens artikel 57, stk. 7, specificeres det for hvert beløb, hvor meget der forvaltes af henholdsvis Kommissionen og EIB.

I overensstemmelse med artikel 145 i finansforordningen har EIB meddelt Kommissionen sine ajourførte overslag over forpligtelser og betalinger for de instrumenter, den forvalter.

I overensstemmelse med artikel 57, stk. 3, i finansforordningen skal Rådet træffe beslutning om dette forslag senest 21 kalenderdage efter forelæggelsen af Kommissionens forslag, og medlemsstaterne skal indbetale anden tranche af bidraget senest 21 kalenderdage efter, at de er blevet underrettet om Rådets beslutning.

Ved indkaldelse af bidrag skal de beløb, der er fastsat for de forudgående EUF'er, opbruges først, det ene efter det andet, ifølge finansforordningens artikel 58, stk. 2. De bidragsindkaldelser, der er omhandlet i dette forslag, vedrører således beløb under den 9. EUF.

Det skal bemærkes, at det i artikel 60, stk. 1, i finansforordningen fastsættes, at medlemsstater, som ikke betaler den skyldige bidragstranche inden udløbet af den fastsatte frist, skal betale en morarente af det ikke-betalte beløb. Ordningen for rentebetalingen fastsættes i samme artikel.

2010/0170 (NLE)

Forslag til

RÅDETS BESLUTNING

om fastsættelse af de finansielle bidrag, medlemsstaterne skal betale til Den Europæiske Udviklingsfond (2. tranche 2010)

RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou (Benin) samt om finansiel bistand til de oversøiske lande og territorier, på hvilke EF-traktatens fjerde del[1] finder anvendelse, særlig artikel 10, stk. 1,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til den reviderede AVS/EF-partnerskabsaftale og om tildeling af den finansielle bistand til de oversøiske lande og territorier, på hvilke EF-traktatens fjerde del[2] finder anvendelse, særlig artikel 7,

under henvisning til finansforordningen af 18. februar 2008 for den 10. Europæiske Udviklingsfond (i det følgende benævnt "finansforordningen for 10. EUF")[3], særlig artikel 57, stk. 3,

under henvisning til forslag fra Europa-Kommissionen[4], og

ud fra følgende betragtninger:

(1) Ved indkaldelse af bidrag anvendes de beløb, der er fastsat for de forudgående EUF, først, jf. artikel 58, stk. 2, i finansforordningen for 10. Europæiske Udviklingsfond (i det følgende benævnt "EUF"). Der bør derfor foretages en indkaldelse af midler under 9. EUF.

(2) I overensstemmelse med artikel 145, stk. 1, i finansforordningen for den 10. EUF har Den Europæiske Investeringsbank meddelt Kommissionen sine ajourførte overslag over forpligtelser og betalinger for de instrumenter, den forvalter.

(3) Artikel 157 i finansforordningen for 10. EUF fastsætter, at proceduren i artikel 57 til 61 for første gang finder anvendelse i 2009. I overensstemmelse med denne fremgangsmåde stiller Kommissionen et forslag med angivelse af beløbet af anden tranche af bidraget for 2010. I henhold til skønnet over det årlige behov er der på nuværende tidspunkt ikke behov for at foretage en revision af det årlige bidrag -

VEDTAGET FØLGENDE BESLUTNING:

Artikel 1

De bidrag, som medlemsstaterne skal indbetale til Kommissionen og Den Europæiske Investeringsbank som anden tranche for 2010 til finansiering af EUF, er angivet i tabellen i bilaget til denne beslutning.

Artikel 2

Denne beslutning anvendes fra dagen for vedtagelsen.

Artikel 3

Denne beslutning er rettet til de medlemsstater, der bidrager til den 9. EUF.

Udfærdiget i Bruxelles, den

På Rådets vegne

Formand

BILAG

Anden bidragstranche for 2010 (i EUR)

Medlemsstat | % | til EIB | til Kommissionen | I alt |

Tyskland | 23,36 | 28 032 000 | 280 320 000 | 308 352 000 |

Belgien | 3,92 | 4 704 000 | 47 040 000 | 51 744 000 |

Danmark | 2,14 | 2 568 000 | 25 680 000 | 28 248 000 |

Spanien | 5,84 | 7 008 000 | 70 080 000 | 77 088 000 |

Frankrig | 24,30 | 29 160 000 | 291 600 000 | 320 760 000 |

Grækenland | 1,25 | 1 500 000 | 15 000 000 | 16 500 000 |

Irland | 0,62 | 744 000 | 7 440 000 | 8 184 000 |

Italien | 12,54 | 15 048 000 | 150 480 000 | 165 528 000 |

Luxembourg | 0,29 | 348 000 | 3 480 000 | 3 828 000 |

Nederlandene | 5,22 | 6 264 000 | 62 640 000 | 68 904 000 |

Portugal | 0,97 | 1 164 000 | 11 640 000 | 12 804 000 |

Det Forenede Kongerige | 12,69 | 15 228 000 | 152 280 000 | 167 508 000 |

Østrig | 2,65 | 3 180 000 | 31 800 000 | 34 980 000 |

Finland | 1,48 | 1 776 000 | 17 760 000 | 19 536 000 |

Sverige | 2,73 | 3 276 000 | 32 760 000 | 36 036 000 |

I ALT | 100,00 | 120 000 000 | 1 200 000 000 | 1 320 000 000 |

[1] EUT L 317 af 15.12.2000, s. 355.

[2] EUT L 247 af 9.9.2006, s. 32.

[3] EUT L 78 af 19.3.2008, s. 1.

[4] EUT C … af …, s. …